יש כאן יותר מזה

יש כאן יותר מזה הוא אלבום האולפן השלישי של הזמר-יוצר הישראלי חנן בן ארי. האלבום יצא לאור ב-12 ביוני 2023 על ידי חברת התקליטים NMC. רצועות האלבום הופקו ועובדו על ידי המפיק המוזיקלי הישראלי תומר בירן.

== רקע ==
ב-7 במאי 2023 חשף בן ארי את עטיפת אלבום האולפן העתידי שלו, "יש כאן יותר מזה"<ref name=":02"></ref><ref></ref>. ב-6 במאי עדכן בן ארי כי האלבום עומד לצאת לאור בתאריך 12 ביוני<ref name=":3"></ref>. ב-9 במאי 2023 יצא לאור הסינגל המוביל מתוך האלבום, בשם "עטלף עיוור". ביום יציאת הסינגל חשף בן ארי את התאריך 15 ביוני כתאריך יציאת האלבום המלא<ref></ref><ref></ref>.

ב-4 ביוני קיים בן ארי ערב חשיפה לאלבום, בהופעה שנערכה בתיאטרון הסמטה ביפו העתיקה, ובו השירים הושמעו לראשונה בפני קהל<ref name=":3" /><ref name=":4"></ref>. האלבום הוא אלבום האולפן השלישי של בן ארי<ref name=":5"></ref>, וביום יציאתו, ב-12 ביוני<ref name=":5" /><ref name=":13"/><ref name=":6" />, כתב:

ב-16 ביוני, בריאיון לשדרן הרדיו עומר בן רובי בתוכנית "תרבות יום ו'" ברדיו כאן רשת ב', סיפר בן ארי על הציפייה וההתרגשות שליוותה את צאת האלבום:
העבודה על האלבום ארכה כשנה ובריאיון עם רן בוקר מ-"ynet" ב-6 ביולי 2023 אמר בן ארי כי האלבום עוסק בכשלונות שחווה סביב התקופה בה נכתב האלבום, במהלכה חווה אתגרים רגשיים<ref></ref><ref></ref><ref></ref>.

== שירים ==
באלבום נכללו עשרה שירים בהם עוסק בן ארי בין השאר בנבכי נפשו, במערכת היחסים שלו עם אשתו וילדיו, במשברים, וברגעי החולשה והחוזק<ref name=":14"></ref>. השירים נכתבו על ידי חנן בן ארי והופקו ועובדו בידי המפיק המוזיקלי הישראלי תומר בירן<ref name=":13"></ref><ref name=":6"></ref><ref name=":1"></ref><ref name=":10" />.

הרצועה הראשונה של האלבום נכתבה יחד עם אחיו נריה בן ארי, ומציגה חיבור בין קודש לחול ומאבק בין העולם הדתי לזה החילוני<ref name=":10" /><ref></ref>. את השיר ביצע לראשונה בפודקאסט לשחרר את הדב<ref>, החל מהדקה ה-55, הוא מבצע רק את חלקו הראשון של השיר</ref>, וקרא לו אמסטרדם מפני ששם הוא הולחן<ref> הדקה ה-55</ref><ref name=":12"></ref>. הסינגל המוביל של האלבום, "עטלף עיוור", מתאר תקופת משבר שאותה עבר בן ארי<ref></ref>.

הבית הראשון של הרצועה השלישית "אחד עד עשר" לקוח מקאבר של בן ארי לשיר "מסיבה" של יסמין מועלם אותו ביצע ברדיוס 100FM את השיר ביצע לראשונה בגרסה שונה במקצת, בפודקאסט לשחרר את הדב<ref> בדקות האחרונות</ref>.

הרצועה הרביעית "הינדיק 2023", הוא עיבוד מחדש של שירו "הינדיק" מתוך אלבום האולפן הראשון שלו<ref name=":8"></ref><ref></ref>, ומבוסס על מעשה בבן מלך שנפל לשיגעון של רבי נחמן מברסלב<ref name=":10" /><ref name=":7"></ref><ref></ref><ref></ref>.

הרצועה החמישית, "אביתר", הוקדשה לזמר-יוצר אביתר בנאי, ומתארת את יחסי הקנאה ההדדיים בין בן ארי כדתי מלידה, ובנאי כמי שחזר בתשובה בבגרותו<ref name=":7" /><ref name=":9"></ref>. השיר בוצע קודם, בגרסה שונה במקצת, לאחר שבן ארי הוזמן לבמה במהלך הופעה של בנאי בשנת 2020 בזאפה שבירושלים<ref name=":12" /><ref name=":11"></ref><ref></ref><ref name=":2"></ref> ובוצע גם בהזדמנויות נוספות<ref name=":2" />.

הרצועה השישית באלבום, "ישנה", היא השיר היחיד באלבום שאינו טקסט מקורי אלא עיבוד של בן ארי לפסוק במגילת שיר השירים: <ref name=":10" /><ref></ref><ref></ref>. השיר בוצע על ידי בן ארי כבר באוגוסט 2022, ברדיו רדיוס 100FM<ref></ref><ref></ref>.

הרצועה השביעית, "חוץ מכדורגל", נפתחת בהקלטה משידורי מונדיאליטו 2023 בכאן 11, כששדרני הספורט יהונתן כהן ואשרת עיני מרוגשים בעקבות הגול שהבקיע הכדורגלן ענאן ח'לאילי, אשר העלה את נבחרת ישראל בכדורגל עד גיל 19 לרבע גמר המונדיאליטו<ref name=":5" /><ref></ref><ref name=":10" /><ref name=":0"></ref>. השיר מנגיד בין הדובר שכבר לא חש מתרגש מדבר למעט כדורגל לבין בת זוגו שעלה הוא שר "את עוד מתרגשת מהים"<ref name=":1" /><ref name=":7" /><ref name=":0" />, השיר פורסם לראשונה בפודקאסט הפודיום<ref></ref><ref></ref>. ב-5 ביולי יצא לאור וידאו-קליפ לשיר בבימוי של עומרי רוזי, בו נראה בן ארי שר את השיר<ref></ref> באצטדיון רמת גן<ref></ref>.

הרצועה השמינית, "אחריך" היא שיר בו שר הדובר לאלוהים ומתאר התרחקות הדרגתית שלו מהאל אל הלבד. השיר כולל הרמז לשיר הרביעי באלבום – "הינדיק"<ref></ref>.

הרצועה התשיעית באלבום, "למעלה", נכתבה בידי ונריה בן ארי, הרב ליאור אנגלמן, והראפר טדי נגוסה והיא בוצעה בידי בן ארי וטדי נגוסה<ref name=":10" /><ref></ref><ref></ref>.

את שיר הנושא, העשירי והאחרון באלבום, הקדיש בן ארי לזכרה של ציפי אנגלמן, אמו של הרב ליאור אנגלמן. השיר טוען שיש באדם משהו מעבר לגוף שסופו במוות<ref></ref><ref></ref>, ומתכתב עם הפסוק מתהילים קמ"ד, והשורה "אדם יסודו מעפר וסופו לעפר" מפיוט ונתנה תוקף. השיר בוצע על ידי בן ארי עוד בשנת 2019 במספר הופעות<ref></ref><ref></ref>. ב-7 בדצמבר 2023 יצא לאור קאבר של השיר בהשתתפות חנן בן ארי וחברי תוכנית הבידור זהו זה!<ref></ref><ref></ref>.

== קבלה ביקורתית ==
לאחר ערב החשיפה לאלבום ב-4 ביוני, כתב יעקב אסרף, מנהלו המוזיקלי של חנן בן ארי, כי יש המון שורות באלבום שהוא עצמו לא היה כותב אותם, אך שיבח את הזמר על אומץ לבו<ref name=":4" /><ref></ref>.

עם צאת האלבום כתב אמיר שוורץ מאתר "ynet" כי אפשר למצוא הרבה אמת וכנות באלבום החדש של בן ארי. הוא הוסיף כי המילים מתוך הרצועה השביעית, , המחברות בין המילים מספר קהלת לבין קולות השדרנים ממשחקי נבחרת ישראל עד גיל 20 אמנם עלול להתפרש ככפירה אך הוא מייצג את המסוגלות של בן ארי למצוא את ה"קודש" בתוך "עולם החול"<ref name=":7" />.

הוא ציין כי על אף שמינון הלהיטים הפוטנציאלי שעשויים לצאת מתוך האלבום נמוך מזה שאפיין את שני אלבומיו הקודמים של בן ארי, זוהי ככל הנראה היצירה הכי חשובה ושלמה שלו, המיטיבה להציג את ההתפתחות המתבקשת שלו כאמן. זאת משום שמוזיקאי ויוצר אמיתי השואף לשרטט לעצמו דרך ארוכה, מבין שעל מנת לסלול אותה הוא זקוק ליותר מעוד כמה להיטים. הוא חייב לבנות לעצמו קאדר שירים שיעניין להאזין להם גם בעוד זמן רב<ref name=":7" />.

עפרה לקס מערוץ 7 כתבה כי באלבום הזה יש הרבה הרהורים, אשר מתבטאים באמירות חשופות ובוטות יותר לעומת יצירותיו הקודמות<ref></ref>, אביחי ישראל מאתר כיפה כתב כי לאלבום יש שם אופטימי ומתעתע<ref name=":11" />, ודודי פטימר מ"מעריב" כתב כי "יש כאן יותר מזה" הוא האישי מבין אלבומי בן ארי<ref name=":14" />.

על פי עמי פרידמן מעיתון "ישראל היום", בן ארי עצמו מודע לשעטנז הדמוגרפי ולשלל הניגודים שהוא מייצג, ובחר להתייחס לכך בשורות כמו מתוך השיר "אמסטרדם", אשר לטענתו, זהו שיר שיכול להפוך ללהיט ואף לקלאסיקה. הוא ציין כי המפגש בין הזהויות של חנן בן ארי הוליד את אחד האלבומים הטובים והחשובים שנעשו, והוסיף כי שיר הנושא של האלבום "חותם אותו בתחושה של השלמה ופיכחון. הבנה מעודדת שהכל זמני וארעי, לטוב ולרע. גם הגוף הזה, גם הנפש, וגם התקופה הקשה"<ref name=":8" />.

נדב מנוחין מ"וואלה!" כתב כי זהו אלבום עצוב ומינורי חסר צבע, חוזר על עצמו ועל הנוסחאות המוכרות, רצוף בלדות ונטול המנונים מובהקים. אך ציין כי האכזבה נובעת במידה רבה מהציפיות הגבוהות ממנו. הוא הזכיר לטובה את שיתוף הפעולה עם טדי נגוסה שמוסיף טעם חדש, ואת "חוץ מכדורגל", אשר לדבריו, הפזמון שלו עומד בשורה אחת לצד השירים הכי יפים של הזמר<ref name=":9" />.

לפי אוהד רובינשטיין מ"מקור ראשון", המאבקים הפנימיים של הזמר ניכרים היטב במילות השירים בהן הוא מתאר את המלחמה הפנימית שלו עם עצמו וההקרנה שלה החוצה. הוא הוסיף כי האלבום מבהיר שבן ארי איננו דמות חד-גונית, דבר שמתבטא בפערים המתוארים בינו לבין אשתו שמיוצגים ב"עטלף עיוור" וב-"חוץ מכדורגל". הוא ציין לשבח את הבחירה להפקיד את הפקת האלבום בידי תומר בירן, אשר יצרה פסקול מוזיקלי מעניין ושונה מזה שהגיש בן ארי עד אז. ובנוסף כתב שהדבר מתבטא במיוחד בשיר "הינדיק 2023", אשר בשונה מ"הינדיק" שיצא ב-2016, זוהי גרסה מהורהרת ואפלה יותר אשר נותנת את התחושה של הדמות המרכזית בסיפורו של רבי נחמן מברסלב<ref name=":10"></ref>.

== רשימת רצועות ==

== עטיפת האלבום ==
כמה שבועות לאחר צאת האלבום איימו מנהליו של חנן בן ארי בתביעה נגד הזמרת ספיר סבן בטענה שעטיפת הסינגל "עוד" שפרסמה ב-20 ביוני 2023, הועתקה מעטיפת אלבומו של בן ארי<ref></ref><ref></ref>, אשר נוצרה על ידי איתן כהן וצולמה בידי עמית אלקיים<ref name=":13" /><ref></ref>.

== קישורים חיצוניים ==

* 

== הערות שוליים ==

קטגוריה:אלבומי 2023
קטגוריה:אלבומי חנן בן ארי
קטגוריה:אלבומים בעברית
קטגוריה:אלבומים שהופקו על ידי תומר בירן
קטגוריה:אלבומי חברת NMC יונייטד אנטרטיינמנט